Henri Marie Ducrotay de Blainville

**Henri Marie Ducrotay de Blainville**, nado o 12 de setembro de 1777 en Arques-la-Bataille (Sena Marítimo) e finado o 1 de maio de 1850 en París, foi un naturalista, zoólogo e anatomista francés.

## Traxectoria 
**Henri Marie Ducrotay de Blainville**, coñecido na literatura científica como **Blainville**, ou **de Blainville**, naceu en Arques-la-Bataille (Sena Marítimo), preto de Dieppe.

Ao redor de 1796 foi a París para estudar pintura, pero ao final dedicouse á historia natural, atraendo a atención de Georges Cuvier, para quen deu conferencias ocasionalmente no Colexio de Francia e no Ateneo.

En 1812 foi axudado por Cuvier para obter a cátedra de anatomía e zooloxía na Facultade de Ciencias en París, pero co tempo, e estrañamente, creceu entre os dous unha aberta inimizade. Neste mesmo ano, o seu editor creou o termo "paléontologie" para designar a ciencia nacente da paleontoloxía fundada polo seu mestre Georges Cuvier.

Foi Blainville quen, en 1816, elevou ao rango de clases independentes aos réptiles e aos anfibios.

En 1825 Blainville foi admitido como membro da Academia Francesa de Ciencias, e en 1830 foi designado para suceder a Jean-Baptiste Lamarck na cátedra de Historia Natural do Museo. Dous anos despois, ao morrer Cuvier, obtivo a de anatomía comparada, a cal ocupou durante 18 anos, probando que era un digno sucesor do gran mestre. Foi admitido como membro estranxeiro da
Royal Society en 1832.

Débese a Blainville a clasificación moderna da clase dos mamíferos dividida en tres subclases: monotremas, marsupiais e placentarios (que el denominou, respectivamente, *ornithodelphes* (ornitodelfos), *didelphes* (didelfos) e *monodelphes* (monodelfos).

O 1 de maio de 1850 encontrárono morto nun vagón de ferrocarril na *gare Saint-Lazare* (estación de Saint Lazare), que tomara para viaxar a Caen. Pierre Flourens (1794-1867) pronunciou o seu *Eloxio* na Académie des sciences en 1854. Está inhumado no Cemiterio do Père-Lachaise.

## Obra 
[thumb|265px|Busto de Blainville na súa tumba no [Cemiterio do Père-Lachaise.]]

Blainville enfrontose á teoría das catro "ramas" animais de Cuvier, recuperando a idea da *Scala naturae* de Lamarck, aínda que sen compartir as opinións transformistas deste.

En sistemática, Blainville estableceu unha clasificación dos animais en catro grandes grupos definidos en función da súa simetría.

### Algunhas publicacións 
Ademais de moitas pequenas memorias, escribiu, entre outras, as segunites obras:
* 1816. ''Prodrome d'une nouvelle distribution systématique du règne animal* (Comezo dunha nova distribución do reino animal);
* 1822. *De l'Organisation des animaux, ou Principes d'anatomie comparée* (Da organización dos animais, ou principios de anatomía comparada); 
* 1825. *Manuel de malacologie et de conchyliologie* (Manual de malacoloxía e conquilioloxía) — 
* 1833. *Cours de physiologie générale et comparée, professé à la Faculté des sciences de Paris* (Curso de fisioloxía xeral e comparada, profesado na Facultade de Ciencias de París) — Edición dixitalizada en Gallica: volume 1, volume 2 e volume 3
* 1834. *Manuel d'actinologie ou de zoophytologie* (Manual de actionoloxía e zoofitoloxía) — Edición dixitalizada en *Gallica*, volume 1, texto Láminas
* 1839-1864. *Ostéographie ou Description iconographique comparée du squelette et du système dentaire des mammifères récents et fossiles* (Osteografía ou descrición iconográfica comparada do esqueleto e do sistema dental dos mamíferos recentes e fósiles);
* 1842. *Rapport sur les résultats scientifiques du voyage de circumnavigation de ″L'Astrolabe″ et de ″La Zélée″. Partie zoologique* (Relación sobre os resultados científicos da viaxe de circunnavegación do "Astrolabe" e a "Zélée". Parte zoolóxica);
* 1845. *Histoire des sciences: de l'organisation et de leurs progrès comme base de la philosophie* (Historia das ciencias: da organización e os seus progresos como base da filosofía).
* 1847. *Sur les principes de la zooclassie, ou de la Classification des animaux'' (Sobre os principios da zooclasia, ou da clasificación dos animais).

## Abreviaturas 
En botánica, a abreviatura **Blainv.** emprégase para indicar a  como autoridade na descrición e clasificación científica dos vexetais.

En zooloxía, as abreviaturas **Blainville** e **de Blainville**, emprégase para indicar a  como autoridade na descrición e clasificación científica dos animais.

## Notas